sukhrobnurali/uzbek-legal-corpus huggingface dataset:
Oʻzbekiston Respublikasi mudofaa vazirligining moddiy-texnik bazasini mustahkamlash toʻgʻrisida
(resolution, 2022-11-29)

Oʻzbekiston Respublikasi Prezidentining 2013-yil 1-iyuldagi “Toshkent davlat yuridik universiteti moddiy-texnik bazasini kengaytirish va mustahkamlash choralari toʻgʻrisida”gi F-4094-son farmoyishiga muvofiq, shuningdek, Oʻzbekiston Respublikasi Mudofaa vazirligi qoʻshinlarida maʼnaviy-maʼrifiy va madaniy-hordiq ishlarini yanada takomillashtirish maqsadida: 3. Vazirlar Mahkamasining 2011-yil 14-apreldagi “TAPOiCh” DAK ijtimoiy infratuzilmasini muqobillashtirish choralari toʻgʻrisida”gi 111-son qarori 1-bandi uchinchi xatboshi quyidagi tahrirda bayon etilsin: “Toshkent shahar, Xamza tumanida joylashgan “TAPOiCh” DAKning “Tennis kortlari” Sport markazini tugatish qiymatida kompaniya ustav fondidagi davlat ulushini koʼpaytirish hisobiga “Uzavtosanoat” AJga oʼtkazish”. 4. Mazkur qarorning bajarilishini nazorat qilish Oʼzbekiston Respublikasi Bosh vazirining oʻrinbosari U.U. Rozukulov zimmasiga yuklansin.
Oʻquv mashgʻulotlarini oʻtkazganlik uchun mehnatga soatbay haq toʻlash miqdorlarini tasdiqlash toʻgʻrisida
(resolution, 2014-01-13)

Oʻzbekiston Respublikasi Prezidentining 2013-yil 11-iyuldagi PF-4547-son “Ish haqi, pensiyalar, stipendiyalar va nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2013-y., 28-son, 357-modda) ijrosini taʼminlash maqsadida Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Mehnat va aholini ijtimoiy muhofaza qilish vazirligi qaror qiladi: 1. Oʻquv mashgʻulotlarini oʻtkazganlik uchun mehnatga soatbay haq toʻlash miqdorlari ilovaga muvofiq tasdiqlansin. 2. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi hamda Mehnat va aholini ijtimoiy muhofaza qilish vazirligining 2012-yil 27-dekabrdagi 18, 38 va 75-qq-son “Oʻquv mashgʻulotlarini oʻtkazganlik uchun mehnatga soatbay haq toʻlash miqdorlarini tasdiqlash toʻgʻrisida”gi qarori (roʻyxat raqami 2410, 2013-yil 9-yanvar) (Oʻzbekiston Respublikasi qonun hujjatlari toʻplami, 2013-y., 2-son, 27-modda) oʻz kuchini yoʻqotgan deb hisoblansin. 3.Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilishi lozim hamda rasmiy eʼlon qilingan kundan eʼtiboran kuchga kiradi. 1. Oliy va oʻrta maxsus, kasb-hunar taʼlimi va ilmiy tadqiqot muassasalarida, qayta tayyorlash va malaka oshirish muassasalarida, shuningdek oʻquv kurslarida oʻquv mashgʻulotlari oʻtkazganlik uchun mehnatga soatbay haq toʻlash miqdorlari 2. Umumtaʼlim maktablari pedagog xodimlariga oʻtgan darsi uchun soatbay haq toʻlash miqdorlari 3. Mazkur oʻquv mashgʻulotlarini oʻtkazganlik uchun mehnatga soatbay haq toʻlash miqdorlari Oʻzbekiston Respublikasi Moliya vazirligi bilan kelishilgan.
Erkin iqtisodiy zonalar qatnashchilariga yer uchastkalari berish tartibi toʻgʻrisidagi nizomni tasdiqlash toʻgʻrisida
(resolution, 2021-12-29)

Erkin iqtisodiy zonalar qatnashchilariga yer uchastkalari berishning yagona tartibini belgilash va ularning huquqlarini himoya qilishni taʼminlash maqsadida Vazirlar Mahkamasi qaror qiladi: 2. Hududida erkin iqtisodiy zonalar tashkil etiladigan viloyatlar hokimliklari, vazirliklar va idoralar maxsus industrial zonalar qatnashchilariga yer uchastkalari berish boʻyicha materiallarni kelishish va rasmiylashtirishni belgilangan muddatlarda taʼminlasinlar. 3. Toshkent, Jizzax va Sirdaryo viloyatlari hokimliklari hamda “Yergeodezkadastr” davlat qoʻmitasi uch oy muddatda “Angren” maxsus industrial zonasi va “Jizzax” maxsus industrial zonasi hududida qishloq xoʻjaligi ekin maydonlarining sifatini belgilagan holda turar joylar, binolar, inshootlar va koʻp yillik dov-daraxtlarning dastlabki qiymatini belgilasinlar. 4. Vazirlar Mahkamasining “Angren” maxsus industrial zonasi faoliyatini tashkil etish chora-tadbirlari toʻgʻrisida” 2012-yil 29-maydagi 146-son qarorining 3-bandi beshinchi xatboshidagi (Oʻzbekiston Respublikasi QT, 2012-y., 5-son, 35-modda) “va” hamda “yer uchastkalaridan foydalanish toʻgʻrisida” soʻzlari chiqarib tashlansin. 5. Ushbu qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“Strategik va monopol mahsulotlar, xomashyo va materiallarni birja va kimoshdi savdolariga qoʻyilishini nazorat va monitoring qilish toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2019-01-01)

Oʻzbekiston Respublikasi Prezidentining 2012-yil 13-noyabrdagi PF-4483-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2012-y., 46-47-son, 521-modda) va Oʻzbekiston Respublikasi Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi qonun hujjatlari toʻplami, 2013-y., 2-son, 19-modda) bilan tasdiqlangan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga muvofiq, Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining 2010-yil 23-iyundagi 4-son “Strategik va monopol mahsulotlar, xomashyo va materiallarni birja va kimoshdi savdolariga qoʻyilishini nazorat va monitoring qilish toʻgʻrisidagi nizomni tasdiqlash haqida”gi qaroriga (roʻyxat raqami 2125, 2010-yil 26-iyul) (Oʻzbekiston Respublikasi qonun hujjatlari toʻplami, 2010-y., 30-son, 256-modda) ilovaga muvofiq oʻzgartirishlar kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. Muqaddimadagi “Oʻzbekiston Respublikasi Vazirlar Mahkamasining 2010-yil 2-iyundagi 105-son qarori bilan tasdiqlangan Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga (Oʻzbekiston Respublikasi qonun hujjatlari toʻplami, 2010-y., 23-son, 182-modda) muvofiq Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar “Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi qonun hujjatlari toʻplami, 2013-y., 2-son, 19-modda) bilan tasdiqlangan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga muvofiq, Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi” degan soʻzlar bilan almashtirilsin. 2. Nizomning 2-bandidagi “Oʻzbekiston Respublikasi Monopoliyadan” degan soʻzlar “Oʻzbekiston Respublikasining Xususiylashtirish, monopoliyadan” degan soʻzlar bilan almashtirilsin.
Veterinariya dori vositalarini ishlab chiqarish uchun moʻljallangan import qilishda qoʻshilgan qiymat soligʻidan ozod qilinadigan xom ashyolar roʻyxatini tasdiqlash toʻgʻrisida
(resolution, 2026-03-19)

Oʻzbekiston Respublikasi Soliq kodeksining 211-moddasiga (Oʻzbekiston Respublikasi qonun hujjatlari toʻplami, 2007-y., 52 (I)-son) muvofiq Oʻzbekiston Respublikasi Qishloq va suv xoʻjaligi vazirligi, Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladilar: 1. Veterinariya dori vositalarini ishlab chiqarish uchun moʻljallangan import qilishda qoʻshilgan qiymat soligʻidan ozod qilinadigan xom ashyolar roʻyxati ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi.
“Tabiiy monopoliya subyektlarining Davlat reyestrini tuzish va yuritish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2024-06-21)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2013-y.. 18-son, 233-modda), Oʻzbekiston Respublikasi Prezidentining 2012-yil 13-noyabrdagi PF-4483-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2012-y., 46-47-son, 521-modda) va Oʻzbekiston Respublikasi Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi qonun hujjatlari toʻplami, 2013-y., 2-son, 19-modda) bilan tasdiqlangan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga muvofiq, Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining 2010-yil 6-oktabrdagi 14-son “Tabiiy monopoliya subyektlarining Davlat reyestrini tuzish va yuritish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2147, 2010-yil 11-oktabr) (Oʻzbekiston Respublikasi qonun hujjatlari toʻplami, 2010-y., 40-41-son, 357-modda) ilovaga muvofiq oʻzgartirishlar kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Oʻzbekiston Respublikasining “Tabiiy monopoliyalar toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1999-y., 9-son, 212-modda) va Oʻzbekiston Respublikasi Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi qonun hujjatlari toʻplami, 2013-y., 2-son, 19-modda) bilan tasdiqlangan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga muvofiq Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi:”. 2. Nizomda: a) 2-bandda “Monopoliyadan chiqarish” soʻzlari “Xususiylashtirish, monopoliyadan chiqarish” soʻzlari bilan almashtirilsin; b) ilovaning 9-bandi oʻz kuchini yoʻqotgan deb hisoblansin. 3. Ushbu oʻzgartirishlar Oʻzbekiston Respublikasi Moliya vazirligi bilan kelishilgan.
Vazirlar Mahkamasining “Standartlashtirish, metrologiya va mahsulotlar hamda xizmatlarni sertifikatlashtirish tizimini takomillashtirish chora-tadbirlari toʻgʻrisida” 2002-yil 3-oktabrdagi 342-son qaroriga oʻzgartirish kiritish toʻgʻrisida
(resolution, 2024-05-07)

Oʻzbekiston standartlashtirish, metrologiya va sertifikatlashtirish agentligi korxonalarining moddiy-texnika bazasini yanada mustahkamlash uchun shart-sharoitlar yaratish, ularning samarali faoliyati uchun zarur boʻlgan yangi qurilishlarni amalga oshirish, mavjud binolar va inshootlarni rekonstruksiya qilish maqsadida Vazirlar Mahkamasi qaror qiladi: 1. Vazirlar Mahkamasining “Standartlashtirish, metrologiya va mahsulotlar hamda xizmatlarni sertifikatlashtirish tizimini takomillashtirish chora-tadbirlari toʻgʻrisida” 2002-yil 3-oktabrdagi 342-son qarori (Oʻzbekiston Respublikasi QT, 2002-y., 10-son, 56-modda) 13-bandining oʻn uchinchi xatboshidagi “mukammal taʼmirlash” soʻzlari “qurish, rekonstruksiya qilish, mukammal taʼmirlash” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
Oʻzbekiston Respublikasi Hukumatining ayrim qarorlariga qoʻshimcha va oʻzgartirishlar kiritish toʻgʻrisida (Oʻzbekiston Respublikasi Prezidentining “Yuridik kadrlarni tayyorlash tizimini yanada takomillashtirish chora-tadbirlari toʻgʻrisida” 2013-yil 28-iyundagi PQ-1990-son qarori)
(resolution, 2022-07-22)

Oʻzbekiston Respublikasi Prezidentining “Yuridik kadrlarni tayyorlash tizimini yanada takomillashtirish chora-tadbirlari toʻgʻrisida” 2013-yil 28-iyundagi PQ-1990-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimcha va oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 2. Vazirlar Mahkamasining “Oʻzbekiston Respublikasi adliya organlari va muassasalari xodimlarining martaba darajalari toʻgʻrisidagi Nizomni tasdiqlash haqida” 2011-yil 29-martdagi 93-son qaroriga ilova (Oʻzbekiston Respublikasi QT, 2011-y., 3-son, 22-modda) 4-bandining beshinchi — sakkizinchi xatboshidagi “instituti” soʻzi “universiteti” soʻzi bilan almashtirilsin. 3. Vazirlar Mahkamasining “2013 — 2016-yillarda taʼlim muassasalarining chet tillari kabinetlarini zamonaviy axborot-kommunikatsiya, oʻqitishning texnik vositalari va anjomlari bilan jihozlash (qoʻshimcha jihozlash)ni jadallashtirish chora-tadbirlari toʻgʻrisida” 2013-yil 27-maydagi 143-son qaroriga 4-ilovaning 51-bandidagi “instituti” soʻzi “universiteti” soʻzi bilan almashtirilsin.
“450 MVt quvvatga ega ikkinchi bugʻ-gazli qurilmaning qurilishi bilan Navoiy IESni kengaytirish” loyihasini amalga oshirish boʻyicha birinchi navbatdagi chora-tadbirlar toʻgʻrisida
(resolution, 2013-08-16)

Zamonaviy energiya tejovchi texnologiyalarni joriy etish hisobiga generatsiya quvvatlarini yanada rivojlantirish, mamlakat energiya tizimlari ishlashining ishonchliligini oshirish va xavfsizligini kuchaytirish, respublika isteʼmolchilarini elektr energiyasi bilan barqaror taʼminlash maqsadida: 1. Yaponiya xalqaro hamkorlik agentligi tomonidan “450 MVt quvvatga ega ikkinchi bugʻ-gazli qurilmaning qurilishi bilan Navoiy IESni kengaytirish” loyihasini amalga oshirish uchun 40 yil muddatga, 10 yillik imtiyozli davrni oʻz ichiga olgan holda, 34 877 mln. yapon iyenasi miqdorida qarz berilgani maʼlumot uchun qabul qilinsin. 2. Belgilansinki: “Oʻzbekenergo” DAK mazkur loyihaning oʻz vaqtida va toʻliq amalga oshirilishi, shuningdek, Yaponiya xalqaro hamkorlik agentligining qarz mablagʻlaridan maqsadli va samarali foydalanilishi uchun masʼul boʻlgan ijro etuvchi organ hisoblanadi; Oʻzbekiston Respublikasi Tashqi iqtisodiy faoliyat milliy banki Yaponiya xalqaro hamkorlik agentligining qarziga xizmat koʻrsatuvchi moliyaviy agent hisoblanadi; Yaponiya xalqaro hamkorlik agentligining qarzini uzish, shuningdek, u boʻyicha foizlar, komissiyalarni toʻlash bilan bogʻliq sarf-xarajatlar “Oʻzbekenergo” DAKning oʻz mablagʻlari hisobidan amalga oshiriladi. 3. Oʻzbekiston Respublikasi moliya vaziriga Yaponiya xalqaro hamkorlik agentligi bilan qarz bitimini hamda Oʻzbekiston Respublikasi Tashqi iqtisodiy faoliyat milliy banki va “Oʻzbekenergo” DAK bilan Yaponiya xalqaro hamkorlik agentligining qarzidan foydalanish tartibi toʻgʻrisidagi agentlik bitimini Oʻzbekiston Respublikasi Hukumati nomidan imzolash vakolati berilsin. 4. Oʻzbekiston Respublikasi Adliya vazirligi Oʻzbekiston Respublikasi Hukumati bilan Yaponiya xalqaro hamkorlik agentligi oʻrtasidagi qarz bitimi boʻyicha belgilangan tartibda huquqiy xulosa bersin. 5. Oʻzbekiston Respublikasi Tashqi iqtisodiy faoliyat milliy banki Yaponiya xalqaro hamkorlik agentligi qarzidan foydalanish maqsadida Yaponiyaning “Tokio-Mitsibushi UFJ. Ltd.” banki bilan banklararo bitim tuzsin. 6. “Oʻzbekenergo” DAK uch oy muddatda loyihaning texnik-iqtisodiy asosini ishlab chiqilishi, vakolatli ekspertiza organlari bilan kelishilgan holda, belgilangan tartibda tasdiqlash uchun Oʻzbekiston Respublikasi Vazirlar Mahkamasiga kiritilishini taʼminlasin. 7. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
Mikrokredit tashkilotlari faoliyatini litsenziyalash tartibi toʻgʻrisidagi nizomga oʻzgartirish va qoʻshimcha kiritish haqida
(resolution, 2022-09-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Mikrokredit tashkilotlari toʻgʻrisida”gi (Oʻzbekiston Respublikasi qonun hujjatlari toʻplami, 2006-y., 37-38-son, 372-modda), “Faoliyatning ayrim turlarini litsenziyalash toʻgʻrisida”gi (Oʻzbekiston Respublikasi Oliy Majlisining Axborotnomasi, 2000-y., 5-6-son, 142-modda), “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi (Oʻzbekiston Respublikasi qonun hujjatlari toʻplami, 2013-yil, 18-son, 233-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2010-yil 23-yanvardagi 3/5-sonli qarori (roʻyxat raqami 2093, 2010-yil 13-aprel) (Oʻzbekiston Respublikasi qonun hujjatlari toʻplami, 2010-y., 14-15-son, 116-modda) bilan tasdiqlangan Mikrokredit tashkilotlari faoliyatini litsenziyalash tartibi toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandning toʻrtinchi xatboshisi quyidagi tahrirda bayon etilsin: “komissiya — Oʻzbekiston Respublikasi Markaziy bankining Kredit tashkilotlari, kredit byurolari faoliyatini litsenziyalash hamda banklar va kredit byurolarini roʻyxatga olish komissiyasi;”. 2. 24-band quyidagi mazmundagi xatboshilar bilan toʻldirilsin: “Mikrokredit tashkilotiga litsenziya berish uchun taqdim etilgan hujjatlarni takroran koʻrib chiqish ariza barcha zarur hujjatlar bilan birga olingan kundan eʼtiboran oʻn besh kundan koʻp boʻlmagan muddatda amalga oshiriladi. Mikrokredit tashkilotiga litsenziya berishni rad etish toʻgʻrisidagi qarorda koʻrsatilgan muddat oʻtganidan keyin berilgan ariza yangidan berilgan deb hisoblanadi. Mikrokredit tashkilotiga litsenziya berishni rad etish toʻgʻrisidagi qaror ustidan qonun hujjatlarida belgilangan tartibda sudga shikoyat qilinishi mumkin.”.
Respublika oliy taʼlim muassasalarining reytingini baholash boʻyicha ishchi komissiyasini tuzish toʻgʻrisida
(order, 2013-08-14)

Xalqaro tajriba, talablar va standartlarni hisobga olgan holda mamlakat oliy taʼlim muassasalarining ilmiy-pedagogik faoliyati reyting bahosini xolisona aniqlash prinsiplari, yondashuvlari va mezonlarini sinov tarzida aprobatsiya qilish maqsadida: 1. Buning uchun ilovaga* muvofiq tarkibda Ishchi komissiyasi tuzilsin. 2. Ishchi komissiyasi (B.Y. Xodiyev) ikki hafta muddatda Oʻzbekiston Respublikasi Vazirlar Mahkamasining 2012-yil 29-dekabrdagi 371-sonli qarori bilan belgilangan oliy taʼlim muassasalari tuzilmasi reyting baholari tizimi ballarining koʻrsatkichlari va darajasini, ularning xalqaro mezonlar va standartlarga mosligi, oliy oʻquv yurtlari ilmiy hamda pedagogik faoliyati darajasi va sifatini oshirish, iqtisodiyot tarmoqlari va sohalarida talab qilinayotgan yuqori malakali mutaxassislar tayyorlash maqsadli vazifalarini tanqidiy qayta koʻrib chiqsin. Bunda oliy oʻquv yurtlari ilmiy-pedagogik faoliyatining quyidagi eng muhim mezonlariga alohida eʼtiborni qaratib, yuqori ballar belgilansin: chet ellardagi oliy oʻquv yurtlari bilan qiyoslaganda oʻqitish saviyasi va sifati, professor-oʻqituvchi kadrlarning malaka darajasi, ularning oʻqitishni xalqaro talablar darajasida taʼminlaydigan zamonaviy pedagogik texnologiyalarni egallaganligi, mamlakatimiz oliy oʻquv yurtlari oʻqituvchilarining chet el oliy oʻquv yurtlarida maʼruzalar oʻqishdagi ishtiroki; oliy oʻquv yurtlarini bitirib chiqqanlarning mutaxassisligi boʻyicha ishga joylashuv darajasi va oliy oʻquv yurtlarining kadrlar tayyorlanayotgan korxonalar bilan ishlashini tashkil etish sifati; oliy oʻquv yurtlarida oʻtkazilayotgan ilmiy tekshirish ishlarining samaradorligi, eng avvalo, eksperimental-laboratoriya bazasining holati, ularning zamonaviy asbob-uskunalar bilan jihozlanish darajasi, korxonalar, ilmiy tadqiqot institutlari va konstruktorlik byurolari bazasida ilmiy-amaliy tadqiqotlar oʻtkazish. 3. Ishchi komissiyasi (B.Y. Xodiyev): Vazirlar Mahkamasi huzuridagi Davlat test markazi bilan birgalikda 2013-yilning 1-noyabriga qadar muddatda yuqori bosqich talabalarining maxsus soha fanlari boʻyicha bilimlari darajasini va oliy oʻquv yurtida mutaxassislar tayyorlash sifatini baholash uchun darslarni oʻzlashtirish saviyasini aniqlash maqsadida tanlab olib test sinovlaridan oʻtkazsin; ekspert guruhlari ishtirokida 2013-yilning 1-dekabriga qadar muddatda eksperiment tariqasida 2-bandda bayon etilgan prinsip va mezonlar asosida oliy taʼlim muassasalarining reytingini baholasin; oʻtkazilgan ishlarning natijalari boʻyicha 2014-yilning 1-yanvariga qadar muddatda oliy oʻquv yurtlari reytingini baholash tizimi va metodikasini, shuningdek, ular faoliyatini tashkil etishni yanada takomillashtirish boʻyicha aniq takliflar bilan birga yakuniy axborotni Oʻzbekiston Respublikasi Prezidenti devoniga taqdim etsin. 4. Mazkur Farmoyishning ijrosini nazorat qilish Oʻzbekiston Respublikasi Bosh vazirining oʻrinbosari A.I. Ikromov va Oʻzbekiston Respublikasi Prezidentining Davlat maslahatchisi J.Gʻ. Ismoilov zimmasiga yuklansin.
Oʻzbekiston Respublikasida landshaft dizaynini rivojlantirish dasturini tasdiqlash toʻgʻrisida
(resolution, 2013-08-13)

Oʻzbekiston Respublikasida landshaft dizaynini yanada rivojlantirish, aholi punktlari va qishloqlararo hududlarning arxitekturaviy-badiiy qiyofasini yaxshilash, landshaft dizayni mutaxassislarini tayyorlash va qayta tayyorlash tizimini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasida landshaft dizaynini rivojlantirish dasturi (keyingi oʻrinlarda Dastur deb ataladi) 1-ilovaga muvofiq tasdiqlansin. 2. Vazirlar Mahkamasining 2013-yil 21-iyundagi 386-f-son farmoyishi bilan tuzilgan Oʻzbekiston Respublikasida landshaft dizaynini rivojlantirish dasturini tayyorlash boʻyicha Ishchi guruhga quyidagilar yuklansin: tegishli vazirliklar va idoralarning, shuningdek mahalliy davlat hokimiyati organlarining Dasturni belgilangan muddatlarda sifatli bajarish boʻyicha faoliyati yuzasidan tizimli monitoringni amalga oshirish; har chorak yakunlari boʻyicha Vazirlar Mahkamasiga Dasturni bajarish borasida amalga oshirilgan ishlar toʻgʻrisida axborot kiritish. 3. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin. 1. Vazirlar Mahkamasining “Obodonlashtirish xodimlarini moddiy ragʻbatlantirishni kuchaytirish chora-tadbirlari toʻgʻrisida” 2009-yil 1-apreldagi 91-son qaroriga 1-ilovada (Oʻzbekiston Respublikasi QT, 2009-y., 4-son, 24-modda): “Lavozim nomi” ustunida: “Bosh iqtisodchi, bosh agronom, bosh mexanik” soʻzlari “Bosh iqtisodchi, bosh agronom, bosh mexanik, landshaft boʻyicha dizayner” soʻzlari bilan almashtirilsin; “Yetakchi mutaxassislar: muhandis (barcha mutaxassisliklar boʻyicha), agronom, iqtisodchi, buxgalter, mexanik” soʻzlari “Yetakchi mutaxassislar: muhandis (barcha mutaxassisliklar boʻyicha), agronom, iqtisodchi, buxgalter, mexanik, landshaft boʻyicha bosh muhandis, vertikal rejalashtirish va yoʻl qoplamalari boʻyicha loyihalovchi, dendrolog, ishlab chiquvchi dizayner, loyihalovchi elektrik, suv taʼminoti boʻyicha loyihalovchi” soʻzlari bilan almashtirilsin. 2. Vazirlar Mahkamasining “Toshkent shahrini obodonlashtirish ishlarini tashkil etishni takomillashtirish chora-tadbirlari toʻgʻrisida” 2010-yil 11-noyabrdagi 251-son qarorida: a) 4-ilova quyidagi tahrirda bayon qilinsin: b) 5-ilovadagi “Lavozim va kasblar nomi” ustunida: 5-bandga “landshaft boʻyicha bosh dizayner (guruh boshligʻi)” soʻzlari qoʻshilsin; 8-bandga “landshaft boʻyicha bosh muhandis, vertikal rejalashtirish va yoʻl qoplamalari boʻyicha loyihalovchi, dendrolog, ishlab chiquvchi dizayner, loyihalovchi elektrik, suv taʼminoti boʻyicha loyihalovchi” soʻzlari qoʻshilsin. 3. Vazirlar Mahkamasining “Respublika aholi punktlarini obodonlashtirish ishlarini tashkil etishni takomillashtirish chora-tadbirlari toʻgʻrisida” 2013-yil 10-yanvardagi 4-son qaroriga 2-ilova quyidagi tahrirda bayon qilinsin (Oʻzbekiston Respublikasi QT, 2013-y., 1-son, 2-modda):